Lidya seg akken tɣaḑ-itt yemma-s tettu akk lhemm-is, imiren tfaq belli baba-s yuɣal -asent d aweɣzen-iw, deg yiwet n dqiqa yerra-asent tudert-nsent d jahennama, tella tebɣa kan ad tԑac tudert tettmanni, werĝin i d –terra zzwaĝ deg uqerru-is, d leɣbayen-is kan i tebɣa ad tettu, tezra belli baba-s leԑmer ad yiḥnin neɣ ad tergagi tasa-s fell-as akken xeddmen meṛṛa i babaten i yessi-tsen, mačči am yemma-s tḥemmel yelli-s tettnaɣ yal ass d urgaz-is ɣef yizarfen n Lidya akken ad as-d –tawi lḥeqq n tudert d tlelli, tezmer ad tsebbel ula d tarwiḥt-is fell-as.